Kuala Selangor

Kuala Selangor sebengkah nengeri ti bepalan ba barat daya negeri Selangor, Malaysia. Iya nyadi indu nengeri sereta nengeri ke pemadu besai Pelilih Kuala Selangor,

Asal nama
Nama Kuala Selangor diambi ketegal kandang menua tu ba nanga Sungai Selangor.

 Sejarah 
Sebedau abad ke-18, iya diperintah Kesultanan Melaka. Dalam taun 1784, Belanda ngalahka Kuala Selangor ti ngerusak kubu-kubu nya. Tang ba ujung abad ke-17, iya diserang bansa Bugis. 

Udah nya, Kuala Selangor digaga nyadi indu nengeri Kesultanan Selangor maya taun-taun keterubah dalam abad ke-18 ti dipindahka 3 kali.

 Endur 
Mengeri Kuala Selangor bepalan ba nanga Sungai Selangor, endur iya mansutka ai ngagai Selat Melaka. Mengeri tu mega bepalan 55 km barat laut ari tengah mengeri Kuala Lumpur, enggau 42 km barat laut Shah Alam, indu nengeri Selangor.

Mengeri Kuala Selangor nyadi mengeri pemadu besai Pelilih Menua Kuala Selangor ke besepiak, ke mega ngundan mengeri ke besepiak iya nya Tanjung Karang, Ijok, Puncak Alam, Bestari Jaya enggau Jeram.

Palan dagang temuai

Kelempepat Kampung Kuantan
Kampung Kuantan tebilang ketegal ngundan kelempepat. Dagang temuai kelempepat ba kandang menua tu berengkah dipejalaika pun taun 1970-an. Diatu, dagang temuai diatur Majlis Perbandaran Kuala Selangor lalu udah ngerembai enggau jampat nengah penambah 27 buah bot mit ungkup bala temuai.

Taman Alam Kuala Selangor
Taman Alam Kuala Selangor dibuka dalam taun 1987. Enggau pemesai , taman tu dibagi dua: Kampung ujan tropikal sepemesai  enggau sebengkah kampung paya. Taman tu ari baruh pengawa ngatur Gerempung Pencinta Rampa Menua Malaysia, nentuka rampa menua asal taman tu dijaga enggau nadai sebarang pengerusak habitat.

 Perengka pengangkut

 Jalai 
Kuala Selangor disambung ngagai Sungai Buloh enggau Kepong nengah jalai besai nasional 54. Tu jalai tama besai ari tengah mengeri Kuala Lumpur. Jalai tol Kuala Lumpur-Kuala Selangor (LATAR) E25 siti agi jalai akses, nyendiaka akses ari Rawang. Jalai Ekspres Pantai Barat nyendiaka jalai ngagai Banting, Klang, Teluk Intan, Ipoh enggau Taiping.

Kuala Selangor mega ulih dilawa ari indu nengeri diraja Klang nengah jalai besai nasional 5.

 Malin 

 Link luar